CPN ทุ่ม 400 ลบ.ผุดสวนน้ำลอยฟ้าณ ศูนย์การค้าเซ็นทรัลพลาซาบางนา
CPN ทุ่มงบกว่า 400 ล้านบาท เนรมิตรสวนน้ำลอยฟ้า “โพโรโระ อควาพาร์ค” ดึงการ์ตูนอนิเมชั่นดังแดนโสมมาเป็นธีมตกแต่ง ณ ศูนย์การค้าเซ็นทรัลพลาซา บางนา ตั้งเป้าทราฟฟิกเพิ่ม 15-20%
4 ม.ค. 2559


บริษัท เซ็นทรัลพัฒนา จำกัด (มหาชน ) หรือ CPN ทุ่มงบกว่า 400  ล้านบาท เนรมิตตัว“โพโรโระ อควาพาร์ค กรุงเทพฯ ” (Pororo Aquapark Bangkok : The World’s FirstAnd Only Pororo) สวนน้ำลอยฟ้าขนาดใหญ่ใจกลางเมืองย่านบางนา ที่เนรมิตความสนุก จัดเต็มบนพื้นที่ใหญ่กว่า 10,000 ตารางเมตร ตกแต่งด้วยธีม “โพโรโระ(Pororo)” เพนกวิ้นตัวจิ๋ว และผองเพื่อนสุดน่ารัก คาแรคเตอร์การ์ตูนสุดดัง จากเกาหลี ที่ได้รับการขนานนามว่าเป็นศาสดาแห่งแดนโสม
พร้อมอิมพอร์ตเครื่องเล่นใหม่จากประเทศแคนนาดา มาไว้สร้างความสนุกสุดมันส์เต็มพิกัด บนจุด TopView ชั้น 6 ศูนย์การค้าเซ็นทรัลพลาซา บางนา พร้อมเปิดให้บริการเต็มรูปแบบแล้ววันนี้